The Prado museum for young people: culture in Madrid. | spain.info België
MadridMax.14ºMin.5ºZie het weersbericht: Madrid>Het weer in Spanje> Duo van SA op hul stukke in woestyn | Nuus24
Vyf SA-gholfspelers in top-25
Woods en soldaat speel saam in Doebai
Johannesburg - Thomas Aiken is stewig in die prentjie ná die eerste ronde van die Dubai Desert Classic nadat hy dié gholftoernooi Donderdag met ’n foutlose rondte van 67 – vyf houe minder as die baansyfer – begin het.Dié Suid-Afrikaner, wat verlede week in Katar die tweede keer vanjaar tussen die toptien geëindig het, het vyf voëltjies oor sy laaste 11 putjies aangeteken, waarvan vier oor die laaste nege was.Hy blaas in die voorloper, Rory McIlroy, se nek. Dié Noord-Ier het die Emirates-gholfbaan in windstil toestande in die oggend vir ’n 65 verrinneweer.McIlroy het in 2009 die voortou ná die eerste ronde met ’n 64 geneem. Asof Aiken se goeie vertoning nie genoeg was nie, het sy landgenoot Richard Sterne ook weer tekens getoon dat hy op dreef raak.Sterne, wat eers in Desember weer begin gholf speel het nadat ’n rugbesering hom 11 maande lank buite aksie gehou het, het ’n 68 aangeteken.Sterne het ’n enkele hou verbrou: ’n vyf op die 15de (’n syfervier-putjie). Hy het egter net ’n paar minute later, op die 16de, daarvoor vergoed met sy vyfde en laaste voëltjie in sy rondte.Terwyl dié twee Suid-Afrikaners aan hul rondtes gebou het, was alle oë op die ster-drietal. Lee Westwood van Engeland, Martin Kaymer van Duitsland en Tiger Woods van Amerika. Hulle is die drie voorste spelers op die wêreldranglys.Dié trio het in winderige toestande afgeslaan, wat hul taak effens bemoeilik het. Dit het veral Woods gehinder.Hy het die dag met ’n verbroude hou op die eerste putjie begin nadat hy sy balletjie bo-oor die setperk geslaan en ’n kort sethou vir ’n syfer misgespeel het.Dit het die trant vir ’n wisselvallige ronde gestel waarin hy ook ’n hou op die vierde en sewende putjies en ook twee houe op die 12de putjie afgestaan het.Dit het ’n arend op die 18de geverg om sy telling respektabel te laat lyk, maar sy 71 (’n hou swakker as syfer) plaas hom ses houe agter McIlroy.Die twee manne saam met wie hy gespeel, Westwoord en Kaymer het, het ’n beter dag beleef.Albei het ’n 69 op hul telkaarte ingevul. Dié duo stuur op ’n kwaai tweestryd af om die voorste posisie op die ranglys te beklee. Kaymer kan Westwood bo-aan dié lys onttroon as hy wen en die Engelsman laer af as die tweede plek eindig of as Kaymer tweede is en Westwood nie die toptien haal nie. Bly op hoogte van al die jongste sportnuus deur Nuus24Sport op Twitter te volg.- Sport24
Lees meer oor: richard sterne | thomas aiken | doebai | gholf VOLGENDE OP NUUS24X